Legal Document

Category: 36

Text:
58. ΝΟΜΟΘΕΤ. ΔΙΑΤΑΓΜΑ υπ’ αριθ. 521 της 29 Απρ./4 Μαΐου 1970 (ΦΕΚ Α΄  101) Περί απαλλαγής εκ του φόρου κύκλου εργασιών των προϊόντων των πωλουμένων εις την Δωδεκάνησον. Άρθρον μόνον.-1.Η υπό της παρ. 2 του άρθρ. 11 του Ν.Δ. 4088/1960 οριζομένη απαλλαγή εκ του φόρου κύκλου εργασιών του εδαφ. α΄ άρθρ. 1 του Α.Ν. 660/1937 των ακαθαρίστων εσόδων των βιομηχανικών και βιοτεχνικών επιχειρήσεων των προερχομένων εκ πωλήσεως προϊόντων, μεταφερομένων προς κατανάλωσιν εις την Δωδεκάνησον, ήτις παρετάθη διαδοχικώς μέχρι της 31ης Δεκ. 1969, διατηρείται εν ισχύϊ και μετά την προθεσμίαν ταύτην επί μίαν εισέτι διετίαν, ήτοι μέχρι της 31ης Δεκ. 1971. 2.Η ανωτέρω απαλλαγή θα παρέχηται επί τη τηρήσει της διαδικασίας, ήτις ίσχυσε και κατά το παρελθόν. Δια του άρθρ. 11 παρ. 2 Ν.Δ. 4088/1960 (τόμ. 30 σελ. 226,03) απηλλάγησαν του Φ.Κ.Ε. τα ακαθάριστα έσοδα των βιομηχανικών και βιοτεχνικών επιχειρήσεων τα προερχόμενα εκ πωλήσεων προϊόντων μεταφερομένων προς κατανάλωσιν εις την Δωδεκάνησον, επί τριετίαν. Η προθεσμία αύτη, παραταθείσα αλλεπαλλήλως (βλ. τόμ. 30 σελ. 226,03-4), παρετάθη εκ νέου μέχρι της 31 Δεκ. 1971 δια του Ν.Δ. 521/1970 (κατωτ. σελ. 46,42). Απαλλαγήν εκ του Φ.Κ.Ε. των εσόδων βιομηχανικών επιχειρήσεων, προερχομένων εκ πωλήσεως εις τρίτους προϊόντων κατασκευαζομένων εκ πρώτων υλών εισαγομένων επί προσωρινή ατελεία επί σκοπώ εξαγωγής εις την αλλοδαπήν βλ. εν Ν.Δ. 697/1970 (τόμ. 27Α σελ. 316,27). 27.Α.η.55-58 Φορολογία Κύκλου Εργασιών